Ensimmäisen kerran olympialaisissa Kravatska kilpaili Rio de Janeirossa 2016, kun hän otteli sekä säilän yksilö- että joukkuekilpailussa. Yksilökilpailussa Kravatska hävisi ensimmäisen ottelunsa Yhdysvaltain Ibtihaj Muhammadille 15–13. Joukkuekilpailussa Kravatska miekkaili kaikissa Ukrainan otteluissa: puolivälierissä Ukraina voitti Etelä-Korean ja välierissä Italian. Loppuottelussa Venäjä oli parempi 45–30, mutta Kravatska saavutti ensimmäisen olympiamitalinsa.